钦定古今图书集成/理学汇编/学行典/第208卷 > 李僶
## 钦定古今图书集成/理学汇编/学行典/第208卷 > 李僶

按《处州府志》：“李僶，缙云人。侍养父母，承颜怡志。父棠，
巡抚广西，奉母还姑苏。遇寇，周旋尽瘁，三载归。及应
贡，母固遣赴部，冢宰王公翱欲授京职，以母老辞曰：
‘愿归养，不愿仕也’。乃与金华教授，又辞。王曰：‘有此父，
乃有此子’。任从而志。既居丧，蔬食三年，足迹不履私
阈。叔父棨剧疾，僶就其室饮食之，以便省视者三年。”
继祖母杨氏。久患痰僶。常手承之。无难色。时称为“孝
子顺孙”云。